Kristiāns Hūns

Kristiāns Hūns (, 1716–1784) bija vācbaltiešu luterāņu mācītājs, Jelgavas vācu draudzes virsmācītājs un Kurzemes un Zemgales hercogistu superintendents (1760–1784).

 Dzīvesgājums 
Dzimis 1716. gadā 14. janvārī Zalvē luterāņu mācītāja Pētera Hūna un viņa sievas Juliānas ģimenē. No 1735. gada studēja teoloģiju Kēnigsbergas universitātē.  Pēc atgriešanās dzimtenē strādāja par mājskolotāju, 1745. gadā strādāja pie G. Manceļa "Jaunās latviešu sprediķu grāmatas" (Lettische Postille) atkārtota izdevuma korektūras, vēlāk bija mācītājs Vircavas draudzē (1751–1759). 

1759. gadā iecelts par Jelgavas vācu draudzes mācītāju un Kurzemes un Zemgales hercogistu superintendentu. 1766. gadā ar prenumerācijas palīdzību organizēja Kurzemes latviešu luterāņu dziesmugrāmatas izlaidi.Latvijas Nacionālās bibliotēkas Reto grāmatu un rokrakstu nodaļa

Miris 1784. gada 13. decembrī Jelgavā.

 Darbi 
 "Kurzemes jauna un pilnīga dziesmugrāmata". 7. izdevums, 1766.
 "Jaunā latviešu sprediķu grāmata" (Lettische Postille). 5. izdevums, 1769. (priekšvārds)
 "Latviešu katehisms" (1770) 
 "Latviešu baznīcas agenda" (1771)

 Atsauces 

Kategorija:1716. gadā dzimušie
Kategorija:1784. gadā mirušie
Kategorija:Luterāņu mācītāji
Kategorija:Kurzemes un Zemgales hercogistes cilvēki